Publication: Magyar Közlöny
Issue: MK-1998-115 (Year: 1998, Number: 115)
Era: 1990-2004
Section: A bírósági végrehajtásról szóló 1994. évi LIII. törvény
Paragraph Index: 439

11. § A Vd. 22. §-ának (1) bekezdése helyébe a következő rendelkezés lép: „(1) A végrehajtó a díjjegyzéket a végrehajtási ügy irataival együtt bemutatja a székhelye szerint illetékes helyi bíróságnak. Ha a szabályszerűen kézbesített díjjegyzékben foglalt díjfelszámítás ellen az arra jogosult végrehajtási kifogást terjesztett elő, és a bíróság a költségfelszámítást bármely okból (számítási hiba, a díjszabás rendelkezéseinek téves alkalmazása stb.) helytelennek tartja, a díjjegyzéket végzéssel módosítja. Ha a szabályszerűen kézbesített díjjegyzékben foglalt díjfelszámítás ellen az arra jogosult nem terjesztett elő végrehajtási kifogást, a bíróság csak névcsere, hibás névírás, szám- vagy számítási hiba vagy más hasonló elírás miatt módosíthatja a díjjegyzéket.”

Source: https://magyarkozlony.hu/hivatalos-lapok/c5d92b383815355080985ae619b6778e2aef81ee/dokumentumok/bc83614b19c2ae335e7c33b14c1d6f4bfb469b5f/letoltes